google/wiki40b huggingface dataset:
अनुपम मिश्र

अनुपम मिश्र (१९४८–१९ दिसम्बर 2016) जाने माने लेखक, संपादक, छायाकार और गांधीवादी पर्यावरणविद् थे। पर्यावरण-संरक्षण के प्रति जनचेतना जगाने और सरकारों का ध्यानाकर्षित करने की दिशा में वह तब से काम कर रहे थे, जब देश में पर्यावरण रक्षा का कोई विभाग नहीं खुला था। आरम्भ में बिना सरकारी मदद के अनुपम मिश्र ने देश और दुनिया के पर्यावरण की जिस तल्लीनता और बारीकी से खोज-खबर ली है, वह कई सरकारों, विभागों और परियोजनाओं के लिए भी संभवतः संभव नहीं हो पाया है। उनकी कोशिश से सूखाग्रस्त अलवर में जल संरक्षण का काम शुरू हुआ जिसे दुनिया ने देखा और सराहा। सूख चुकी अरवरी नदी के पुनर्जीवन में उनकी कोशिश काबिले तारीफ रही है। इसी तरह उत्तराखण्ड और राजस्थान के लापोड़िया में परंपरागत जल स्रोतों के पुनर्जीवन की दिशा में उन्होंने महत्वपूर्ण काम किया है।

जन्म

इनका जन्म महाराष्ट्र के वर्धा में श्रीमती सरला मिश्र और प्रसिद्ध हिन्दी कवि भवानी प्रसाद मिश्र के यहाँ सन् १९४८ में हुआ।

शिक्षा

यह दिल्ली विश्वविद्यालय से १९६८ में संस्कृत में स्नातकोत्तर उपाधि प्राप्त हैं।

उत्तरदायित्व और सम्मान

गांधी शांति प्रतिष्ठान दिल्ली में उन्होंने पर्यावरण कक्ष की स्थापना की। वह इस प्रतिष्ठान की पत्रिका गाँधी मार्ग के संस्थापक और संपादक भी थे। उन्होंने बाढ़ के पानी के प्रबंधन और तालाबों द्वारा उसके संरक्षण की युक्ति के विकास का महत्त्वपूर्ण काम किया था। वे २००१ में दिल्ली में स्थापित सेंटर फार एनवायरमेंट एंड फूड सिक्योरिटी के संस्थापक सदस्यों में से एक थे। चंडी प्रसाद भट्ट के साथ काम करते हुए उन्होंने उत्तराखंड के चिपको आंदोलन में जंगलों को बचाने के लिये सहयोग किया था। वह जल-संरक्षक राजेन्द्र सिंह की संस्था तरुण भारत संघ के लंबे समय तक अध्यक्ष रहे। २००९ में उन्होंने टेड (टेक्नोलॉजी एंटरटेनमेंट एंड डिजाइन) द्वारा आयोजित एक सम्मेलन को संबोधित किया था।
आज भी खरे हैं तालाब के लिए २०११ में उन्हें देश के प्रतिष्ठित जमनालाल बजाज पुरस्कार से सम्मानित किया गया। अनुपम मिश्र ने इस किताब को शुरू से ही कॉपीराइट से मुक्त रखा है।
१९९६ में उन्हें देश के सर्वोच्च पर्यावरण पुरस्कार इंदिरा गांधी पर्यावरण पुरस्कार से भी सम्मानित किया जा चुका है।
२००७-२००८ में उन्हें मध्य प्रदेश सरकार के चंद्रशेखर आज़ाद राष्ट्रीय पुरस्कार से सम्मानित किया गया।
इन्हें एक लाख रुपये के कृष्ण बलदेव वैद पुरस्कार से भी सम्मानित किया जा चुका है।]
पाण्डुलिपि

इतिहास

मातृकाग्रन्थों का मुख्य उद्देश्य भारतीयज्ञान की अतिप्राचीन परम्परा का संरक्षण है । वेदों के  गंभीर ज्ञान से लेकर पञ्चतन्त्र की बालकथाओं तक संस्कृत में विषय-विविधता विद्यमान है। हजारों वर्षों से सङ्कलित और संरक्षित यह ज्ञान युगों युगों से चला आ रहा है । अंत: मातृकाग्रन्थों या पाण्डुलिपियों  का इतिहास ही भारतीयपरम्परा का  इतिहास माना जाता है । बल-विक्रम और आयु के साथ कालान्तर में मनुष्य की स्मृतिशक्ति का ह्रास हुआ । जिस  ह्रास के कारण ज्ञान का और शोधप्रबन्धों का रक्षण करने के लिए मातृकाग्रन्थों की  वैज्ञानिक  पद्धति का उपयोग आरम्भ हुआ ।   मातृकाग्रन्थ अनेक प्रकार के होते हैं , परन्तु उनमें ताडपत्र, भोजपत्र, ताम्रपत्र और सुवर्णपत्र आदि  प्रसिद्ध प्रकार हैं । वर्तमान में सर्वाधिक मातृकाग्रन्थ भोजपत्रों और ताडपत्रों में प्राप्त होते हैं । ताडपत्र लौह लेखनी से लिखे जाते थे । मातृकाग्रन्थों के लेखन में  विशिष्ट साधन और कौशल की अपेक्षा होती है । मातृकाग्रन्थ के लेखक विद्वान और कलाओं से पूर्ण (कुशल) होने चाहिए । जर्मनी देश के वेद विद्वान  मैक्समूलर (१८२३-१९००) ने अपनी पुस्तक में लिखा है कि "इस समस्त संसार में ज्ञानियों और  पण्डितों का देश एकमात्र भारत ही है, जहाँ विपुल ज्ञानसम्पदा हस्तलिखित ग्रन्थों के रूप में सुरक्षित है "।

सूचिप्रकाशन

आरम्भ में  संस्कृत मातृकाग्रन्थों का संरक्षण 'रॉयल एशियाटिक सोसायटी' संस्था और  'इण्डिया ऑफिस्' संस्था के द्वारा  हुआ । १७८४ ई.में  'रॉयल एशियाटिक सोसाइटी' संस्था  की  स्थापना हुयी । उस संस्था के द्वारा भारत में  विद्यमान  मातृकाग्रन्थों का  सङ्कलन कार्य प्रारंभ हुआ ।इस  संस्था के    ग्रन्थ-सङ्ग्रह की  सूची १८०७ ई. में  लन्दन से  प्रकाशित हुयी । उस  सूची के मुख्यसम्पादक सर विलियम जोन्स और लेडी जोन्स थे । हेनरी टामस कोलब्रुक (१७६५-१८३७ ई.) को १८०७ ई. में  'एशियाटिक सोसायटी ऑफ बंगाल'-संस्था के  सभापति के रूप में  नियुक्त किया गया । उन्होंने अपने कार्यकाल में  अनेक मातृकाग्रन्थों को संरक्षित की । उनके द्वारा  लिखित शोधपूर्ण विवरणिका आज भी लन्दन में सुरक्षित है । उनका  अनुसरण करते हुए अन्य विद्वानों ने  १८१७-१९३४ के मध्य विभिन्न ग्रन्थ-सङ्ग्रहों को  प्रकाशित किया । उस कार्य में  मुख्य व्यक्ति  पं. हरप्रसाद शास्त्री माने जाते हैं । आठवें भाग का सम्पादन   १९३४-४० के मध्य श्री चिन्ताहरण चक्रवर्ती ने किया । दशवें भाग का  सम्पादन १९४५ में  श्रीचन्द्रसेनगुप्त ने किया ।
श्रीलंका क्रिकेट टीम का वेस्ट इंडीज दौरा

टेस्ट सीरीज

साल 1993 से अब तक 20 मैचों की 9 सीरीज हुई हैं। उसमें वेस्ट इंडीज ने 2 सीरीज जीते हैं। साल 2005 से अब तक वेस्ट इंडीज ने कोई सीरीज जीती नहीं।

वनडे सीरीज

साल 1975 से अब तक 56 मैचों की 39 (उसमें विश्व कप, ट्रॉफी, इतर) सीरीज हुई हैं। उसमें वेस्ट इंडीज ने 5 सीरीज और 3 आईसीसी टूर्नामेंट जीते हैं।

टी20ई सीरीज

साल 2009 से अब तक 9 मैचों की 6 (उसमें विश्व कप) सीरीज हुई हैं। उसमें वेस्ट इंडीज ने 0 सीरीज और 2 आईसीसी टूर्नामेंट जीते हैं।
बिहारी मुसलमान

भारत विभाजन के समय जो लोग भारत के बिहार राज्य से तत्कालीन पाकिस्तान में जाकर बसे, उन्हें बिहारी मुसलमान कहते हैं। ये हिन्दी/उर्दू बोलते हैं और अधिकांश सुन्नी सम्प्रदाय के हनफ़ी उपसम्प्रदाय के अनुयायी हैं। कुछ लोग शिया भी हैं।
पं.रामदुलारे शर्मा

श्री पं.रामदुलारे शर्मा जी का जन्म प्रतापगढ़ ब्लाक संडवा चन्द्रिका के  पूरेभीषमशाह गाँव जो कि मकईपुर ग्रामसभा का भाग है | इसी ग्राम सभा के एक सामान्य ब्रह्मण परिवार में हुआ था | इनके पिता जी का नाम  श्री बिन्धेश्वरी प्रसाद शर्मा था | शर्मा जी को उनके गाँव के लोग बडके भैया कहकर सम्मान देते थे कोई उनका नाम नहीं लेता था | जो भी जिस प्रकार प्रभावित होता एक नाम रख लेता था, इस तरह से शर्मा जी को लोग गुरूजी, शर्माजी, बप्पा, द्रोणाचार्य, बडके भैया, पहाड़ी, हिन्दी की माई और जादूगर आदि नामों से पुकारते थे | समाज सेवा & कार्य क्षेत्र :- सन् 1943 में ही गाँव के पश्चिम तरफ थोड़ी दूरी पर सई नदी पार करते ही एक गाँव पहाडपुर है, वही के भले मानस पंडित भगवानदीन दूबे जी थे जो उस समय विदेश में रहते थे और काफी पैसे वाले एवं इज्जतदार मानिंद व्यक्ति थे | उन्होंने पहाड़पुर में ही एक विद्यालय और चिकित्सालय का निर्माण शुरू किया और उस निर्माण में आस पड़ोस के गाँव के लोगों से सहायता मांगी गई तो शर्माजी ने आरी-पड़ोस के गाँव से बच्चों के प्रवेश में मदद कराने और हिन्दी पढ़ाने के साथ-साथ व्ययाम-शिक्षक की डिउटी की जिम्मेदारी ली और बड़ी तन्मयता के साथ काम में लग गए | धीरे-धीरे काफिला बना और लोगों ने सहयोग दिया जिसकी वजह से कुछ ही दिनों में विद्यालय का नाम पूरे जनपद में होने लगा | ‘भगवानदीन दूबे इण्टर कालेज पहाड़पुर’ का नाम खेल के क्षेत्र में कई दशकों तक अग्रणी रहा जिसका सम्पूर्ण श्रेय पं.रामदुलारे शर्मा जी को जाता है | शर्मा जी हमेशा कहते थे :- “कर बहियाँ बल आपनी छांड बिरानी आश |” व्ययाम-शिक्षक के रूप में कार्य कुशलता के कारण तथा शिष्यों के प्रति अगाध प्रेम और उनको खेलने के तरीके को बताने की वजह से लोग शर्मा जी को द्रोणाचार्य के नाम से भी पुकारते थे | शर्मा जी एक उम्दा न्यायप्रिय रेफरी भी थे | जब कभी वे काली शेरवानी में रेफरी के रूप में खड़े होते तो गौर वर्ण पर काली शेरवानी अति शोभायमान होती तो लोग प्यार में उन्हें पहाड़ी भी कहते और जब कभी हांकी लेकर हाफ पैंट में मैदान में खेलने उतर जाते तो लोग बिजली   कहते | यह उनके उपनाम थे जो उनको उनके प्रिय लोग अपनी नजरों से देखकर बुलाते थे | शर्मा जी का पूरे डबरे में बहुत सम्मान था | शर्मा जी ने 60 वर्ष तक पहाड़पुर इण्टर कालेज में अपनी सेवा दी तदुपरांत नवंबर 1984 को अध्यापन कार्य से सेवानिवृति हो गए | फिर भी उन्होंने अपने कार्य को गति देते हुए समाज के उत्थान के लिए  जेंवार के ही दो विद्यालयों तेतारपुर ग्राम के पंडित शिवबरन पाण्डेय जी का विद्यालय और संकट मोचन माध्यमिक विद्यालय राजापुर रैनिया को क्रमश: चलाने में अपना योगदान प्रदान किया | शर्माजी अपनी कार्य कुशलता के कारण पूरे जनपद में बहुत प्रसिद्ध हुए | शर्मा जी ने समाज के सभी वर्गों की उन्नति के लिए अपना पूरा जीवन अर्पित कर |  सभी को शिक्षा के प्रति जागरूक बनाते हुए समाज को एक नई दिशा दी | जनमानस का चहेता  यह नायक 86 वर्ष की उम्र में 23 अप्रैल 2001 प्रातः समाज को रोता-बिलखता छोड़ दुनिया को अलविदा कह फिर कही न उठने वाली निद्रा में सो गया | शर्मा जी समाज के ऐसे अध्यापक रूपी दीपक थे जिससे न जाने कितने घरों में रोशनी हो गई है, आज लगभग दो दशक होने वाले हैं फिर भी जनपद प्रतापगढ़ के लोगों के मन में उनकी स्मृति और कार्य जीवित हैं |
द्रुत

द्रुत गति को जनाने वाला एक शब्द है। इस शब्द का मूल तत्सम यानी संस्कृत है।
चौखुटिया

नामकरण

चौखुटिया शब्द दो कुमाउँनी शब्दों "चौ" तथा "खुट" से बना है। कुमाउँनी भाषा में चौ शब्द का अर्थ होता है चार, तथा खुट शब्द का अर्थ होता है पैर। इससे चौखुट का अर्थ हुआ चार पैर और चौखुटिया का अर्थ हुआ चार पैरों वाला। चार पैर यहां चार मार्गों के सन्दर्भ में प्रयोग होते हैं, जो चौखुटिया से रामनगर, कर्णप्रयाग, रानीखेत तथा तड़ागताल की ओर जाते हैं।
अंतिम गति

परिचय

अंतिम गति अथवा वेग (en: terminal velocity) किसी वस्तु के द्वारा प्राप्य उच्चतम वेग होता है, जब वह वस्तु किसी तरल पदार्थ या हवा के माध्यम से चलती या गिरती है। यह स्थिति तब आती है जब किसी वस्तु को खींचने पर लगने वाला बल और उस वस्तु का वज़न दोनों जुड़कर उस वास्तु पर लगने वाले गुरुत्वाकर्षण बल के बराबर हो जाये। अतः उस पर लगने वाला कुल बल 0 हो जाता है। अतः उस समय उस वस्तु का त्वरण भी 0 होता है।
टर्मिनल वेग के समय उस वस्तु की गति न तो बढती है न ही घटती है, वह एक समान रहती है।
जैसे ही वस्तु कि गति पद्धति जाती है, तो जिस के माध्यम से वह वस्तु गुजर रही है (पानी और हवा इत्यादि) वह उस पर उल्टा बल भी लगता है। जिस बल के चलते उस वस्तु कि गति पर फर्क पड़ता है। और अन्तः एक समय ऐसा अत है जब उस वस्तु कि गति न तो बढती है न ही घटती है। ऐसी स्थिति में उस वस्तु कों खींचने वाला बल पृथ्वी के गुरुत्वकर्ष्ण बल के बराबर हो जाता है।
किसी भी वस्तु को अंतरिक्ष में प्रक्षेपित करने के लिए यह आवश्यक है कि उसकी गति टर्मिनल गति से अधिक हो।
पूनी गोत्र

पूनी गोत्र एक जाट गोत्र है।
दुष्टता से भरी हँसी

दुष्टता से भरी हँसी या पागलों-जैसी हँसी एक पूर्ण रूप से उन्माद से भरी हँसी है जो साधारण रूप से किसी खलनायक द्वारा कपोलकल्पना में हँसी जाती है। दुष्टता से भरी हँसी का मुहावरा १८६० से प्रयोग किया जा रहा है। दुश्चरित्र हँसी का प्रयोग उससे भी पुराना है और कम से कम १७८४ में प्रयोग किया गया है। इसी की एक प्रकार तिरस्कारपूर्ण हँसी कम से कम १७१४ से सम्बंधित है या शायद उससे भी पूर्व के साहित्य में पाई गई है।
कॉमिक पुस्तकों में जहाँ महाखलनायक इस प्रकार की हँसी प्रदर्शित करता है, इसे कई बार म्वाहाहा, म्व्हाहाहा, मुआहाहाहा, हेहेहेहे, ब्वुहुहुहाहा, आदि के तौर पर छापा जाता है (इसका मुक़ाबला हो हो हो से किया जा सकता है।) इंटरनेट पर इन शब्दों का प्रयोग आम है। इसे चिट्ठाकारी, बुलेटिन बोर्ड प्रणाली, और ऑनलाइन खेलों में प्रयोग में लाया जाता है। वहाँ पर इन शब्दों को साधारण रूप से जब किसी प्रकार की जीत दर्ज होती है, या फिर यह दिखाने के लिए कि किसी को किसी और पर श्रेष्टता की भावना है। इन शब्दों को विस्मयादिबोधक के रूप में अधिकांश रूप से प्रयोग किया जाता है और कम ही संज्ञा के रूप में प्रयोग किया जाता है।
१९३० में एक लोकप्रिय रेडियो कार्यक्रम दि शैडो ने दुष्टता से भरी हँसी को अपनी प्रस्तुति के पहचान संकेत के रूप में बार-बार प्रयोग किया था। इसकी आवाज़ अभिनेता फ़्रैंक रीडिक ने दी थी, और उसकी आवाज़ उस समय भी जारी रही जब इस कार्यक्रम मुख्य अभिनय ऑर्सन वेलेस ने किया था। विंसेंट प्राइस की दुष्टता से भरी हँसी के संस्करण का कई बार रेडियो, फ़िल्म, संगीत और टीवी पर प्रयोग किया गया है। उनमें से संगीत वीडियो माइकल जैकसनज़ थ्रिल्लर भी एक है।
फ़िल्मों में दुष्टता से भरी हँसी अधिकांशतः साउंड ट्रैक को उस समय पूरा करता है जब खलनायक कैमरा से दूर होता है। इन मामलों में दुष्टता से भरी हँसी असल नायक या किसी पीड़ित व्यक्ति का पीछा करती है जब वे भागने का प्रयास करते हैं। इसका एक उदाहरण रेडर्ज़ ऑफ़ दि लॉस्ट आर्क है, जहाँ बेलॉक की हँसी दक्षिण अमरीका के जंगल में छाई हुई होती है जब इंडियाना जोंज़ हॉविटॉस से बच निकलने का प्रयास करती है।
टीवी श्रंखला डल्लास में जे० आर० एरविंग (लैरी हैगमैन) अपनी पारम्परिक हँसी को प्रदर्शित करते हुए बार दिखाई दिए, जब भी उसे यह लगा कि वह किसी से बाज़ी ले गए, विशेष रूप से क्लिफ़ बर्न्स (केन केरचेवल) के मामले में।
गैर-इंसानी पात्र जैसे कि गॉज़िला श्रंखला से  राजा घिदोराह और देस्तोराह भी अपनी निराली दुष्टता से भरी हँसी रखते थे या फिर हँसी-जैसी ध्वनि निकालते थे।

भारतीय साहित्य में दुष्टता से भरी हँसी का वर्णन

मनु शर्मा द्वारा रचित लक्षागृह: कृष्ण की अत्मकथा में भी इस हँसी का धार्मिक परिदृश्य में वर्ण इस  प्रकार से है:
...और कभी-कभी उस नाटक में तुम्हारे जैसा खलनायक भी नायक बन जाता है।' फिर वे जोर से हँसे। उनकी वह उन्मुक्त हँसी रुक्मिणी के स्वयंवर की ओर संकेत कर रही थी। हँसी थमते ही फिर वे बोलने लगे—'अपने मनोनुकूल वर चुनने के नारियों के अधिकार पर तो हमारे ...
(प्रदर्शित तिरछा पाठ मूल पुस्तक में सामान्य रूप से दिखाया गया है।)
एसिटानिलिड

एसिटानिलिड एक कार्बनिक यौगिक है।
सुखोई एसयू-15

विकास

नए बोइंग बी52 स्ट्रैटफ़ोर्ट्रेस को अवरुद्ध करने में पहले के सुखोई एसयू-9 और सुखोई एसयू-11 की कमियो को स्वीकार करते हुए। विशेष रूप से रडार और विमान प्रदर्शन के संदर्भ में सुखोई ओईबी ने एक तेजी से संशोधित और अधिक सक्षम विमान के विकास की शुरुआत की। उसी के नतीजे मे सुखोई एसयू-15 विकसित हुआ। तथ सुखोई एसयू-15 की पहली उड़ान 30 मई 1962 को की गई थी।
अंत मे, लंबी दूरी की सामरिक लड़ाई के लिए रूसी वायु सेना की आवश्यकता को पूरा करने के लिए बेहतर इंजन और वायुगतिकी के साथ उन्नत सुखोई एसयू-15 के लिए कई सुखोई ओकेबी ने कई प्रस्ताव भेजे। लेकिन को खारिज कर दिया गया था। क्यूकी मिकोयान मिग-23 रूसी वायु सेना मे पहले से ही वे सभी आवश्यकता को पूरा करता था।

संचालन इतिहास

सोवियत संघ के पतन के बाद, सुखोई एसयू-15 यूरोप में पारंपरिक सशस्त्र बलों पर संधि का पालन करने के लिए 1993 में नई रूसी वायु सेना से सुखोई एसयू-15 सेवानिवृत्त हो गया। इन्हे सेवानिवृत्त करने का दूसरा उद्देशे इंका पुराना होना भी था। क्यूकी उस समय तक काफी आधुनिक इंटरसेप्टर विमान भी आ गए थे। लेकिन कुछ आपातकालीन उपयोग के लिए आरक्षित भंडारण में हैं। यूक्रेन में, अंतिम सुखोई एसयू-15एस (क्रमटोर्स्क और बेल्बेक में) को 1996 में उपयोग से वापस ले लिया गया।
एक सुखोई एसयू-15 द्वारा यूरी गगारिन के मिग-15 द्वारा एक करीबी सुपरसोनिक फ्लाई ने गागरिन की मृत्यु 1968 में की थी। कंप्यूटर मॉडल दिखाते हैं कि सुखोई एसयू-15 मिग विमान के कुछ ही मीटर दूर से गुजरा था।
खेमेन्द्र काक

खेमेन्द्र काक (निधन ४ जून १९४५) राम चन्द्र काक के पुत्र थे। उन्हें द्वितीय विश्व युद्ध डिस्टिंगुिशड फ्लाइंग क्रॉस प्राप्त करने वाले रॉयल इंडियन एयर फोर्स के प्रथम अधिकारी थे।
पंजाब मेल

पंजाब मेल, भारतीय रेल की एक एक्सप्रेस ट्रेन है जो मुंबई के छत्रपति शिवाजी टर्मिनस (CST) और फिरोज़पुर (पंजाब) के बीच चलती है।

इतिहास

पंजाब मेल की शुरुआत 1 जून 1912 को हुई थी। जब यह रेलगाड़ी शुरु हुई थी तब यह बल्लार्ड पियर से लेकर पेशावर तक जाती थी। यह रेलगाड़ी वेशेष रूप से ब्रिटिश अधिकारियों, सिविल सेवकों और उनके परिवारों को बंबई से दिल्ली और फिर ब्रिटिश भारत के उत्तर-पश्चिम सीमांत प्रांत तक ले जाने के लिए चलाई गयी थी। यहां वो जैसे ही पानी के जहाज से उतरते थे रेल पर सवार हो जाते थे। 1914 में इसका शुरुआती स्टेशन बदलकर विक्टोरिया टर्मिनस कर दिया गया। आज़ादी के बाद इसका गंतव्य भारत पाक सीमा पर स्थित फिरोज़पुर स्टेशन कर दिया गया।

पंजाब मेल का सौ साल का सफर

2012 गणतंत्र दिवस परेड में सौ वर्षो का सफर तय करने वाली पंजाब मेल को रेलवे द्वारा प्रदर्शित की गई। पंजाब मेल देश की एकमात्र ट्रेन है जिसने सौ साल पूरे किए हैं। जहां मौजूदा पंजाब मेल को इलेक्ट्रिक इंजन और स्लीपर क्लास बोगियों से चलती है, वहीं पुरानी पंजाब मेल कोयले से चलने वाले इंजन और लकड़ी के कोच के साथ चला करती थी। पंजाब मेल को पहले पंजाब लिमिटेड के नाम से जाना जाता था। आजादी से पहले अंग्रेजों के जमाने में यह इटारसी, आगरा, दिल्ली, अमृतसर, लाहौर और पेशावर के बीच 2496 किलोमीटर का सफर तय करती थी। शुरू में इसे केवल गोरे अंग्रेज साहबों के लिए चलाया गया था। लेकिन, 1930 से इसमें आम जनता की खातिर थर्ड क्लास के डिब्बे भी लगाए जाने लगे।
आजादी से दो साल पहले 1945 में पहली मर्तबा पंजाब मेल में वातानुकूलित बोगियों का समावेश हुआ। 1947 में स्वतंत्रता के बाद से यह ट्रेन मुंबई के छत्रपति शिवाजी टर्मिनस (पूर्व नाम विक्टोरिया टर्मिनस) से पंजाब के फिरोजपुर के बीच चल रही है। आज 24 बोगियों वाली इस ट्रेन में एसी के साथ सामान्य और स्लीपर क्लास की बोगियां भी लगती हैं। अब इसका एक तरफ का सफर 1,930 किलोमीटर का है।
क्वाजुलु नटाल क्रिकेट टीम

क्वाजुलु-नटाल (पूर्व में नटाल) पहली श्रेणी की क्रिकेट टीम है जो दक्षिण अफ्रीका में क्वाजुलु-नटाल (पूर्व में नटाल) के प्रांत का प्रतिनिधित्व करती है।
आखिर क्यों? (1985 फ़िल्म)

संक्षेप

निशा (स्मिता पाटिल) एक अनाथ थी, जिसे उसके रिश्तेदार ने गोद लेकर पाला पोसा था, उसकी एक ममेरी बहन इंदू (टीना मुनीम) भी थी। बड़े होने के बाद इंदू को एक अमीर और खूबसूरत लड़के कबीर (राकेश रोशन) से प्यार हो जाता है, लेकिन कबीर स्वच्छंद और आधुनिक ख्यालों की इंदू के बजाए आज्ञाकारी और घरेलू स्वभाव की निशा को पसंद करने लगता है और उससे शादी कर लेता है। 
शादी के बाद निशा और कबीर के जीवन में सब अच्छा चल रहा होता है और निशा गर्भवती हो जाती है। निशा की मदद करने के लिए इंदू उनके घर आकर रहने लगती है। गर्भवती होने के कारण निशा कमरे में बंद होकर रह जाती है, और इधर इंदू और कबीर एक दूसरे के करीब आने लगते है और दोनों के बीच प्रेम शुरू हो जाता है। इन सारी घटनाओं से अनजान निशा एक बच्ची को जन्म देती है।
बच्ची के जन्म के बाद निशा को कबीर और इंदू के अवैध संबंधों के बारे में पता चलता है। निशा अंदर से टूट जाती है और कबीर और इंदू से सवाल करती है, लेकिन कबीर इंदू के साथ अपने रिश्ते को ख़त्म नहीं करना चाहता था, और वो निशा को अपने और इंदू के अवैध संबन्धों के साथ ताल-मेल बिठाने को कहता है। निशा मना कर देती है और अपनी बेटी को घर की आया को सौंपकर घर छोड़कर चली जाती है।
पुरुष-प्रधान समाज में अकेली समस्याओं से जूझती हुई निशा आलोक (राजेश खन्ना) से मिलती है, और दोनों में दोस्ती हो जाती है। आलोक मन ही मन निशा को पसंद करने लगता है, पर निशा सिर्फ अपने काम में ध्यान लगाए रहती है और जल्द ही एक सफल लेखिका बनकर उभरती है। 
उधर कबीर और इंदू के बीच आकर्षण अब ख़त्म हो चुका था और उनकी आर्थिक स्तिथि भी कमजोर हो रही थी। इन विपरीत परिस्थितियों में उन दोनों को अपनी गलती का अहसास होता है। 
निशा और कबीर की बेटी विवाह-योग्य हो चुकी थी, और कबीर आर्थिक तंगी की वजह से विवाह खर्च को लेकर चिंतित था। तब निशा कबीर को पैसे देकर उसकी मदद करती है। कबीर निशा से माफ़ी मांगता है और अपने किये पर पश्चाताप करता है, निशा कहती है- अब वह पुरानी सारी बातें भूलकर आगे बढ़ चुकी है और वह अब अपनी बेटी को अपनी ग़मगीन कहानी से अवगत कराकर उसे दुःख नहीं देना चाहती।

निशा की बेटी की शादी के बाद आलोक निशा से अपने रिश्ते की बात करता है, तब निशा सामजिक और रूढ़िवादी सोच की दुहाई देकर आलोक को मना कर देती है, तब आलोक प्रश्न करता है- "आखिर क्यों?" और निशा को समझाता है- जब वो अकेली अपनी समस्याओं से जूझ रही थी, तब समाज ने उसके लिए क्या किया? तो अब वो 'आखिर क्यों' समाज के बारे में सोचे? और अंत में आलोक और निशा एक हो जाते है।     
A poignant story of a woman’s fight for her identity. Nisha an orphan girl, married to a rich man, Kabir Suri, is often taunted that she is only Mrs. Kabir Suri. A glorified maid servant. She has to cook, do the household chores, and warm her husband’s bed. Unable to bear her husband’s having an affair with her cousin, in her own house, Nisha leaves home. With the help of Aloke, a kindred soul, she becomes a writer, is honored, she is no longer Mrs. Kabir Suri.

मुख्य कलाकार

राजेश खन्ना : आलोक नाथ 
स्मिता पाटिल : निशा 
टीना मुनीम : इंदू शर्मा 
राकेश रोशन : कबीर सूरी 
असरानी : राधा रमन गोस्वामी

संगीत

गीतों की सूची
फतेहाबाद

इतिहास

फतेहाबाद की स्थापना मुगल शासक औरंगजेब ने अपने भाई दारा शिकोह पर विजय के बाद २९ मई १६५८ को की थी। औरंगजेब का बादशाही बाग यहाँ से ३ किमी की दूरी पर स्थित है। उसके बाद फतेहगढ़ ग्वालियर के मराठा शासक दौलत राव सिंधिया (१७०४–१८२७) के अधिकार क्षेत्र में आ गया। नगर का ऐतिहासिक नाम सामुगढ़ है।

भूगोल

फतेहाबाद पर 27.1° उत्तरी अक्षांश और 78.19° पूर्वी देशान्तर पर स्थित है। इसकी औसत ऊँचाई 162 मीटर (534 फुट) है।

जनसांख्यिकी

भारत की २००१ की जनगणना के अनुसार, फतेहाबाद की कुल आबादी 19,318 थी। इसमें पुरुष 46% एवं महिलाएँ 54% निर्मित करती हैं। फतेहाबाद की साक्षरता 61.72% है जो राष्ट्रीय औसत 59.5% से अधिक है जिसमें पुरुष साक्षरता 70.87% और महिला साक्षरता 50.93% थी। यहाँ छः वर्ष से कम आयु के बच्चों की संख्या कुल जनसंख्या की 16.8% थी।

अर्थव्यवस्था

यहाँ गेहूं, मक्का, आलू, टमाटर, प्याज, गाजर, जौ, मूँग, चना और सरसों आदि फसलें होती हैं।
अखिल भारतीय वाक एवं श्रवण संस्थान

अखिल भारतीय वाक एवं श्रवण संस्थान (All India Institute of Speech and Hearing) भारत के मैसूर में स्थित एक शिक्षण संस्थान है। यह पूरी तरह से स्वायत्त संस्थान के रूप में वर्ष 1965 में स्वास्थ्य एवं परिवार कल्याण, भारत सरकार द्वारा वित्त पोषित संस्थान के रूप में स्थापित हुआ। इस संस्थान का मुख्य उद्देश्य व्यावसायिक शिक्षण, नैदानिक सेवाएँ, शोध कार्य और जनता को श्रवण और संचार संबंधी विकारों, आवाज़, प्रवाह, ध्वनि और भाषा संबंधी विकारों से अवगत कराना है।
अफ़ग़ानिस्तान क्रिकेट टीम का आयरलैंड दौरा

टेस्ट सीरीज

साल 2019 से अब तक 1 मैचों की 1 सीरीज हुई हैं। उसमें आयरलैंड ने 0 सीरीज जीते हैं।

वनडे सीरीज

साल 2010 से अब तक 27 मैचों की 12 (उसमें विश्व कप) सीरीज हुई हैं। उसमें आयरलैंड ने 2 सीरीज और 3 आईसीसी टूर्नामेंट जीते हैं।

टी20ई सीरीज

साल 2010 से अब तक 15 मैचों की 13 (उसमें विश्व कप) सीरीज हुई हैं। उसमें आयरलैंड ने 0 सीरीज और 2 आईसीसी टूर्नामेंट जीते हैं।
मिलान कुंदेरा

मिलान कुंदेरा (जन्म 1 अप्रैल 1929) चेकोस्लोवाकिया के ब्रनो में जन्मे चर्चित उपन्यासकार हैं। उन्हें देशनिकाला मिलने के बाद 1975 में फ्रांस चले गए तथा 1981 में वहाँ के नागरिक बन गए। कुंदेरा ने चेक तथा फ्रांसीसी दोनों भाषाओं में लिखा है। उन्होंने स्वयं अपनी सभी पुस्तकों को फ्रांसीसी में रूपांतरित कर प्रकाशित कराया। इसलिए उनकी फ्रांसीसी की पुस्तकें भी अनुवाद के बजाय मूल रचना के रूप में ही स्वीकृत हैं। चेकोस्लोवाकिया की कम्युनिस्ट सरकार ने उनकी पुस्तकों पर प्रतिबंध लगा दिया था जो 1989 की बेलवित क्रांती के पश्चात कम्युनिस्ट सरकार के पतन होने तक जारी रहा।

पुरस्कार

उन्हें 1985 में जेरूसलम पुरस्कार मिला।
लोमामी नदी

लोमामी नदी अफ्रीका महाद्वीप की एक प्रमुख नदी हैं।
नोन्थाबुरी प्रान्त

नामोत्पत्ति

"नोन्थाबुरी" शब्द "नोन्थ पुरी" का परिवर्तित रूप है। "पुरी" संस्कृत का "नगर" का अर्थ रखने वाला शब्द है।
देश पत्रिका

देश पत्रिका एक बांग्ला पत्रिका है।
उदयपुर

मेवाड

8वीं से 16वीं सदी तक बप्पा रावल के वंशजो ने अजेय शासन किया और तभी से यह राज्य मेवाड के नाम से जाना जाता है।
बुद्धि तथा सुन्दरता के लिये विख्यात महारानी पद्मिनी भी यहीं की थी। कहा जाता है कि उसकी एक झलक पाने के लिये सल्तनत दिल्ली के सुल्तान अल्लाउदीन खिलजी ने इस किले पर आक्रमण किया। रानी ने अपने चेहरे की परछाई को लोटस कुण्ड में दिखाया। इसके बाद उसकी इच्छा रानी को ले जाने की हुयी। पर यह संभव न हो सका। क्योंकि महारानी सभी रानियों और सभी महिलाओं सहित एक एक कर जलती हुयी आग जिसे विख्यात जौहर के नाम से जानते है, में कूद गयी और अल्लाउदीन खिलजी की इच्छा पूरी न हो सकी।
मुख्य शासकों में बप्पा रावल (1433-68), राणा सांगा (1509-27) जिनके शरीर पर 80 घाव होने, एक टांग न (अपंग) होने, एक हाथ न होने के बावजूद भी शासन सामान्य रूप से चलाते थे बल्कि बाबर के खिलाफ लडाई में भी भाग लिया। और सबसे प्रमुख महाराणा प्रताप (1572-92) हुये जिन्होने अकबर की अधीनता नहीं स्वीकार की और राजधाने के बिना राज्य किया।
एंथ्रोपोसीन

एंथ्रोपोसीन (Anthropocene) एक प्रस्तावित युग का नाम है जिसमें मानव के कार्यकलापों के कारण धरती के भौमिकी पर तथा उसके पर्यावरण पर महत्वपूर्ण (significant) प्रभाव पड़े हैं। इस शब्द को आधिकारिक स्वीकृति अभी नहीं मिली है।

विस्तार

वैज्ञानिकों ने 29 अगस्त 2016 को घोषणा किया कि पृथ्वी की जलवायु और रसायन शास्त्र पर मानव के प्रभाव ने 11,700 साल पुराने भूवैज्ञानिक युग जिसे होलोसीन के नाम से जाना जाता है को खत्म करके नए युग में प्रवेश किया है।
वैज्ञानिकों द्वारा 29 अगस्त 2016 को प्रस्तुत की गयी सिफ़ारिशों को केप टाउन, दक्षिण अफ्रीका में होने वाली अंतर्राष्ट्रीय भूवैज्ञानिक कांग्रेस द्वारा मंजूरी प्राप्त हुई तो एंथ्रोपोसीन या मानव का नया युग मध्य 20 वीं शताब्दी से शुरू हो जायेगा।
मंजूरी प्राप्त करने की प्रक्रिया में दो साल लग जाने की संभावना है और कम से कम तीन अन्य शैक्षणिक संस्थाओं द्वारा इन सिफ़ारिशों को समर्थन प्राप्त होने की आवश्यकता है। 
अध्ययन के अनुसार इस युग की इष्टतम सीमा मध्य 20 वीं सदी है। वैज्ञानिक 1950 से शुरू होने वाले काल को एक महान त्वरण के रूप में बताते हैं तथा लगातार हो रहे रासायनिक और सामाजिक-आर्थिक परिवर्तन को रेखांकित करते हैं।
लेकिन सात साल की विवेचना के बाद, 35 सदस्यीय कार्यकारी समूह ने सर्वसम्मति से मानव के नए युग (एंथ्रोपोसीन) को एक वास्तविकता के रूप में मान्यता दी है और इसे आधिकारिक तौर पर पंजीकृत करने के लिए 35 में से कुल 30 सदस्यो ने पक्ष में वोट दिए।
वायु में कार्बन डाइऑक्साइड, मीथेन और समताप मंडलीय ओजोन की सांद्रता; सतह के तापमान, समुद्र अम्लीकरण, और उष्णकटिबंधीय वन का नुकसान; जनसंख्या वृद्धि एवं बड़े बांधों का निर्माण यह सभी मध्य सदीइ प्रारम्भ हुआ है। लेकिन कार्य समूह को इन उपायों में किसी को भी तब तक लेने की अनुमति नहीं है जब तक कि ये भूवैज्ञानिक रिकॉर्ड में दर्ज नहीं हो जाते हैं। 
अगर ग्लोबल वार्मिंग अपने चरम पर पहुंची, तो धु्रवों की बर्फ पिघलेगी और समुद्र का स्तर बढ़ेगा. इससे कई प्रजातियां लुप्त हो जाएंगी. अनुमान है कि एक करोड़ प्रजातियों में से 20 लाख सदा के लिए चली जाएंगी।
==सन्दर्भ==एंथ्रोपोसीन (Anthropocene) शब्द का सर्वप्रथम प्रयोग वर्ष 2000 में नोबेल पुरस्कार विजेता पॉल कर्टज़न (Paul Crutzen) एवं यूजीन स्ट्रोर्मेर (Eugene Stroermer) द्वारा किया गया।
यह शब्द वर्तमान समय अंतराल में मानव गतिविधियों द्वारा पृथ्वी पर हुए गंभीर प्रभाव को निरुपित करता है।
नाल

नाल जोत कर सड़क पर चलये जाने वाले पालतू जानवरों के पैरों (खुरों) में ठोके जाने वाले लोहे के टुकड़े को कहते हैं। इसे घोड़े का जूता, या हार्स शू भी कहते हैं।
देव कुमारी थापा

नेपाली साहित्य की वहुचर्चित भारतीय कथा लेखिका।
गैमट

रंग पुनरुत्पत्ति में, कम्प्यूटर ग्राफिक्स एवं फोटोग्राफी समेत, गैमट या रंग गैमट (/ˈgæmət/ उच्चा्रित), निश्चित पूर्ण उपसमुच्चय (complete subset) होता है रंगों का। सर्वाधिक सामान्य अनुप्रयोग संकेत करता है संगों के उपसमुच्चय को, जिसे कि सही ढंग से दर्शित किया जा सकता है, किसी दिये हुए परिस्थिति में, जैसे कि दिये हुए वर्ण व्योम या किसी आउटपुट उपकरण पर।